**Tartalomjegyzék**

**a Zalakaros Város Önkormányzata Képviselőtestületének 2021. február 08-án
hozott határozatokról**

Hat. száma Tartalom

18/2021 Egészségház bővítésére vonatkozóan műszaki ellenőri feladatokhoz
 kapcsolódó ismételt ajánlattételi felhívásra beérkezett ajánlatok
 elbírálása

19/2021 Zalakarosi Közösségi Ház és Könyvtár 2021. évi munkaterv

**Zalakaros Város Önkormányzata Képviselőtestületének 18/2021. (II.08.) számú határozata:**

Magyarország Kormánya által a 27/2021. (I. 29.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1. a „Komplex alapellátási intézet létrehozása Zalakaroson” című, TOP-4.1.1-15-ZA1-2019-00044 azonosító számú projekthez kapcsolódó műszaki ellenőri feladatok elvégzése tárgyban kiírt ajánlattételi eljárásban beérkezett Dombai Tibor egyéni vállalkozó (8800 Nagykanizsa, Dózsa György utca 121.A.1.), Kunics Ferenc egyéni vállalkozó (8800 Nagykanizsa, Semmelweis u. 10.) és Krémer József egyéni vállalkozó (8800 Nagykanizsa, Alsó Szabadhegyi út 94.) által benyújtott ajánlatokat érvényesnek nyilvánítom.

2. az eljárás nyerteseként Dombai Tibor egyéni vállalkozót (8800 Nagykanizsa, Dózsa György utca 121. A.1.) hirdetem ki nettó 1 000 000,-Ft. + 0,-Ft. Áfa, bruttó 1 000 000,-Ft. ajánlati árral.

3. hozzájárulok, hogy Dombai Tibor egyéni vállalkozóval (8800 Nagykanizsa, Dózsa György utca 121. A.1.) ajánlattevővel a vállalkozási szerződés aláírásra kerüljön.

4. megállapítom, hogy a pénzügyi fedezet 1 000 000 Ft a 2021. évi költségvetésben a beruházások között tervezésre kerül.

Határidő: azonnal

Felelős: Novák Ferenc polgármester

Operatív felelős: Hohl-Szabó Edina projektmenedzser

Horváthné Juhász Barbara pénzügyi osztályvezető – tájékoztatásul a költségvetés számára

Novák Ferenc
polgármester

**Zalakaros Város Önkormányzata Képviselőtestületének 19/2021. (II.08.) számú határozata:**

Magyarország Kormánya által a 478/2020. (XI.3.) Kormányrendelettel elrendelt veszélyhelyzetre való tekintettel, a katasztrófavédelemről és a hozzá kapcsolódó egyes törvények módosításáról szóló 2011. évi CXXVIII. törvény 46.§. (4) bekezdésében kapott felhatalmazás alapján Zalakaros Város Polgármestereként Zalakaros Város Önkormányzata Képviselőtestülete feladat-és hatáskörében eljárva

1./ a Zalakarosi Közösségi Ház és Könyvtár 2021. évi munkatervét elfogadom azzal, hogy az 1. számú és a 6/1. számú mellékletben szereplő április 1 - december 31. között tartó időszakban megvalósuló rendezvényekre fordítható keretösszeg a 2021. évi költségvetés elfogadásakor kerül meghatározásra. A 2021. március 31-ig megvalósuló rendezvények költségeit biztosítom.

2./ a Kertmozi 2021. évi költségvetési tervét (4/2. számú melléklet) elfogadom, a megfelelő üzemeltetés és kitűzött célok sikeres megvalósítása érdekében. A Kertmozi üzemeltetésénél felkérem a Zalakarosi Közösségi Ház és Könyvtár vezetőjét, hogy az 2021-es évben is az intézmény saját dolgozóival oldja meg a működtetést.

Határidő: folyamatos- 1. pont költségvetési lehetőségek függvényében, 2. pont a
 Kertmozi üzemeltetés időszaka
Felelős: Novák Ferenc polgármester
Operatív felelős: Sinkovics Norbert Zalakarosi Közösségi Ház és Könyvtár igazgatója
 Horváthné Juhász Barbara pénzügyi osztályvezető – tájékoztatásul a
 költségvetés számára

3./ a nemzetközi kapcsolatok tervezetét tudomásul veszem, azzal, hogy célként fogalmazom meg a cseh partnertelepülési kapcsolat létesítését, azzal, hogy a nemzetközi kapcsolatokra biztosított pénzügyi keretről a költségvetés elfogadásakor kell dönteni.

Határidő: 2021. december 31.
Felelős: Novák Ferenc polgármester
Operatív felelős: Sinkovics Norbert Zalakarosi Közösségi Ház és Könyvtár igazgatója

 Novák Ferenc
 polgármester